Document ID: 32007R0233

NARIADENIE KOMISIE (ES) č. 233/2007
z 2. marca 2007,
ktorým sa stanovujú dovozné clá uplatniteľné v prípade určitých druhov lúpanej ryže od 3. marca 2007
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organisácii trhu s ryžou (1), a najmä na jeho článok 11a,
keďže:
(1)
Na základe informácií prijatých od príslušných orgánov Komisia konštatuje, že dovozné licencie na lúpanú ryžu s kódom KN 1006 20, okrem dovozných licencií na ryžu Basmati, boli vydané na množstvo 352 809 ton na obdobie od 1. septembra 2006 do 28. februára 2007. Dovozné clo na lúpanú ryžu s kódom KN 1006 20 inú ako ryžu Basmati sa teda musí upraviť.
(2)
Uplatniteľné clo sa musí stanoviť v lehote desiatich dní od konca vyššie uvedeného obdobia. Toto nariadenie by malo nadobudnúť účinnosť s okamžitou platnosťou,
PRIJALA TOTO NARIADENIE:
Článok 1
Dovozné clo uplatniteľné na lúpanú ryžu s kódom KN 1006 20 je 65,00 EUR na tonu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 2. marca 2007

Labels: 3
17
15